Teakeverék köhögésre

Anita Németh
Fri, 12 Jan 2024 08:23:42 +0000

A Bhürgi törvény kimondja, ha azonos hatású gyógynövényeket megfelelően keverünk össze azok felerősítik egymás hatását. Ennek a teakeveréknek az összetevői együttesen veszik fel a harcot a köhögés, felső légúti problémák ellen.

Minden bent van, ami a köhögés ellenszere. A Teakeverék köhögésre összetevői együttesen segítik a köhögés, légúti betegségek leküzdését.

A Teakeverék köhögésre készítmény összetevői:

kakukkfű, lándzsás útifű, apróbojtorján, hársfa virág, zsálya.

A kakukkfű az egyik legismertebb gyógy- és fűszernövény. Felhasználása nagyon sokrétű. Antibakteriális, antivirális hatású, gyógynövény. Kiváló fertőtlenítő tulajdonsággal rendelkezik. Segít leküzdeni a különböző fertőzéses megbetegedéseket, támogatja az immunrendszert, segíti a letapadt nyák oldását, csillapítja a köhögést. A lándzsás útifű a legismertebb köhögés elleni gyógynövény. Csillapítja az ingerlő köhögést, segíti a letapadt váladék feloldását. Az apróbojtorjánt méltán nevezik a színészek gyógynövényének. Gyulladáscsökkentő, fertőtlenítő hatású. Rekedség, gége és torokgyulladás, hangszalagok gyulladása esetén kiváló gyógynövény. A hársfavirág izzasztó, lázcsillapító, nyákoldó hatású gyógynövény. Az ötödik összetevő pedig az orvosi zsálya, amelyet szintén a fertőtlenítő hatása miatt tettem bele a teakeverékbe.

Felhasználási javaslat

Naponta 2-3 bögre tea javasolt, lehetőleg étkezések után.

Közvetlenül lefekvés előtt már ne fogyasszuk a teát a nyugodtabb, pihentetőbb alvás érdekében.

A tea elkészítése: 2 teáskanál keveréket le kell forrázni 2.5 dl vízzel, 10 perc után leszűrve fogyasztható.

Gyermekeknek ajánlott felhasználás: 1 teáskanál keveréket le kell forrázni 2.5 dl vízzel, 10 perc után leszűrve fogyasztható.

Ízesíthető, de önmagában is kellemes ízű tea.

Figyelmeztetés

Gyermekeknek 6 éves kor alatt nem adható.

A készítmény bármely összetevőivel szembeni túlérzékenység esetén fogyasztása nem javasolt.

Elhúzódó köhögés, felső légúti probléma esetén konzultálj kezelőorvosoddal!

A teakeverékben levő gyógynövények hatásait népgyógyászati adatok igazolják. A tea fogyasztása nem helyettesíti az orvosi vizsgálatot és terápiákat.